PATVIRTINTA

Direktoriaus 2021 m. d.

įsakymu Nr. V2-

**DRUSKININKŲ „ATGIMIMO“ MOKYKLOS 2021–2022 MOKSLO METŲ**

**UGDYMO PLANAS**

**I SKYRIUS**

**PRIEŠMOKYKLINIO, PRADINIO IR PAGRINDINIO UGDYMO**

**BENDROSIOS NUOSTATOS**

1. 2021-2022 mokslo metų priešmokyklinio, pradinio ir pagrindinio ugdymo programų mokyklos ugdymo planas reglamentuoja priešmokyklinio, pradinio ir pagrindinio ugdymo, mokinių, turinčių specialiųjų ugdymosi poreikių, ugdymo (si) ir neformaliojo vaikų švietimo programų įgyvendinimą mokykloje.

2. Įgyvendindama priešmokyklinio, pradinio ir pagrindinio ugdymo programas mokykla vadovaujasi Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 “Dėl priešmokyklinio ugdymo bendrosios programos patvirtinimo”, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija “Dėl priešmokyklinio ugdymo tvarkos aprašo patvirtinimo”, 2021-2022 ir 2022-2023 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos Švietimo, mokslo ir sporto ministro 2021 m. gegužės 3 d. įsakymu Nr. V-688 “Dėl 2021-2022 ir 2022-2023 m. m. pradinio, pagrindinio ir vidurinio ugdymo programų bendrųjų ugdymo planų patvirtinimo” ir jo pakeitimais.

3. Rengdama šį ugdymo dokumentą mokykla vadovaujasi Druskininkų savivaldybės švietimo įstaigų mokinių, ugdomų pagal priešmokyklinio ugdymo programą skaičiumi ir priešmokyklinio ugdymo grupių skaičiumi, pradinio ugdymo, pagrindinio ugdymo ir vidurinio ugdymo programų mokinių skaičiumi kiekvienos klasės sraute ir klasių skaičiumi kiekviename sraute 2021–2022 mokslo metais, nustatytu Druskininkų savivaldybės tarybos 2021 m. gegužės 27 d. sprendimu Nr.T1- 59 „Dėl Druskininkų savivaldybės švietimo įstaigų mokinių, ugdomų pagal priešmokyklinio ugdymo programą skaičiaus ir priešmokyklinio ugdymo grupių skaičiaus, mokinių skaičiaus kiekvienos klasės sraute ir klasių skaičiaus kiekviename sraute 2021-2022 mokslo metais nustatymo“, Sveikatos ir lytiškumo ugdymo bei rengimo šeimai bendrąja programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 “Dėl sveikatos ir lytiškumo ugdymo bei rengimo šeimai bendrosios programos patvirtinimo”, Sporto ir sveikatos ugdymo samprata, patvirtinta Lietuvos Respublikos švietimo ir mokslo ministro 2014 m. gruodžio 18 d. įsakymu Nr. V-1228 “Dėl sporto ir sveikatos ugdymo sampratos tvirtinimo”, Mokyklos sporto ir sveikatos ugdymo programa, patvirtinta direktoriaus 2016 m. birželio 20 d. įsakymu Nr. V2-54 (direktoriaus 2021-08-19 įsakymo Nr. V2-61 redakcija), Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašu, patvirtintu Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-186 “Dėl Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo patvirtinimo”.

4. Ugdymo planą rengė 2021 m. gegužės 6 d. Mokytojų tarybos posėdžio metu išrinkta darbo grupė, patvirtinta direktoriaus 2021 m. gegužės 14 d. įsakymu Nr. V2-51 “Dėl 2021-2022 m. m. ugdymo plano rengimo darbo grupės sudarymo”, vadovaudamasi demokratiškumo, prieinamumo, bendradarbiavimo principais.

5. Mokyklos ugdymo plano paskirtis – vadovaujantis Bendruosiuose ugdymo planuose pateiktomis Priešmokyklinio, Pradinio ir Pagrindinio ugdymo programų įgyvendinimo nuostatomis, kitais teisės aktais savarankiškai bei tikslingai, atsižvelgiant į mokyklos bendruomenės poreikius, planuoti ir organizuoti priešmokyklinį, pradinį ir pagrindinį ugdymą.

6. Mokyklos ugdymo planas parengtas vienerių metų laikotarpiui.

7. Ugdymo programoms įgyvendinti keliamas tikslas ir uždaviniai, atsižvelgiant į savivaldybės ir mokyklos švietimo stebėsenos rodiklių sąrašą, mokyklos 2020 m. veiklos įsivertinimo rezultatus, 2019-2021 m. strateginį veiklos planą, mokinių pasiekimų ir pažangos ugdymo procese 2020-2021 m. m. informaciją, kitus svarbius mokyklos veiklos dokumentus.

8**. Ugdymo plano tikslai:**

8.1. įgyvendinti ugdymo turinį, vadovaujantis mokyklos priimtais susitarimais, Bendrųjų ugdymo planų bendrosiomis nuostatomis ir bendrąjį ugdymą reglamentuojančiais teisės aktais;

8.2. naudojant įvairesnes ir netradicines priemones kurti inovatyvias ugdymo (si) sąlygas kiekvienam mokiniui, sudarant galimybę siekti asmeninės pažangos, dominuojant įtraukios lyderystės kultūrai.

9**. Prioritetiniai uždaviniai**

9.1. kurti inovatyvius ugdymo proceso veiklų pokyčius, gerinančius mokinių išmokimą pamokoje ir bendruosius rezultatus, mažinant mokinio krūvį namuose;

9.2. siekti kiekvieno mokinio geros dvasinė savijautos ir asmeninė mokymosi pažangos;

9.3. nustatyti pamokų skaičių, skirtą pradinio ir pagrindinio ugdymo pirmosios dalies programoms įgyvendinti;

9.4. tenkinti mokinių saviraiškos poreikius neformaliojo vaikų švietimo veiklose, įskaitant ir specialiųjų ugdymosi poreikių turinčius mokinius.

**II SKYRIUS**

**UGDYMO ORGANIZAVIMAS**

**PIRMAS SKIRSNIS**

**MOKSLO METŲ TRUKMĖ**

10. 2021-2022 mokslo metai ir ugdymo procesas prasideda 2021 m. rugsėjo 1 d. Mokomasi 5 dienas per savaitę.

11. Ugdymo procesas baigiasi:

11.1. priešmokyklinio ugdymo mokiniams 2022-06-09 d.;

11.2. 1-4 kl. mokiniams - 2022-06-09;

11.3. 5-8 kl. mokiniams - 2022-06-23.

12. Ugdymo procesas 1-4 klasėse bei 5-8 kl. skirstomas pusmečiais:

|  |  |  |
| --- | --- | --- |
| Pusmečiai | Pusmečio pradžia | Pusmečio pabaiga |
| I pusmetis (1-4 kl.) | 2021-09-01 | 2022-01-31 |
| I pusmetis (5-8 kl.) | 2021-09-01 | 2022-01-31 |
|  |  |  |
| II pusmetis (1-4 kl.) | 2022-02-01 | 2022-06-09 |
| II pusmetis (5-8 kl.) | 2022-02-01 | 2022-06-23 |

13. Pusmečių signalinis pažymys aptariamas:

|  |  |
| --- | --- |
| I pusmečio signalinis pažymys | 2022-01-10 |
| II pusmečio signalinis pažymys | 2022-06-01 |

14. Ugdymo procese skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – 2022 m. vasario 18 d. |
| Pavasario (Velykų) atostogos | 2022 m. balandžio 19 d. – 2022 m. balandžio 22 d. |

15. Vasaros atostogos skiriamos pasibaigus ugdymo procesui:

15.1. priešmokyklinio ugdymo mokiniams nuo 2022-06-10 iki 2022-08-31.

15.2. 1-4 klasėms nuo 2022-06-10 iki 2022-08- 31;

15.3. 5-8 klasėms nuo 2022-06-24 iki 2022-08- 31.

16. Mokykla skiria 3 mėnesių adaptacinį laikotarpį pradedantiems mokytis pagal pagrindinio ugdymo programos pirmąją dalį ir 1 mėnesio laikotarpį naujai atvykusiems mokiniams. Stebima individuali pažanga, mokinių pasiekimai neigiamais pažymiais nevertinami.

17. Karantino**,** ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant ypatingoms aplinkybėms mokykloje, dėl kurių ugdymo procesas negali būti organizuojamas kasdieniu mokymosi proceso organizavimo būdu, mokykla organizuoja nuotolinį mokymą(si), vadovaudamasi Lietuvos Respublikos vyriausybės dokumentais. Nuotolinis ugdymas organizuojamas vadovaujantis Druskininkų „Atgimimo“ mokyklos ugdymo proceso organizavimo nuotoliniu būdu tvarkos aprašu, patvirtintu direktoriaus 2020 m. kovo 25 d. įsakymu Nr. V2-18 „Dėl ugdymo proceso organizavimo nuotoliniu būdu tvarkos aprašo tvirtinimo“ ir Druskininkų „Atgimimo“ mokyklos mokymo nuotoliniu ugdymo proceso organizavimo būdu kriterijų aprašu, patvirtintu direktoriaus 2020 m. rugpjūčio 25 d. įsakymu Nr. V2-44 „Dėl mokymo nuotoliniu ugdymo proceso organizavimo būdu kriterijų aprašo tvirtinimo“. Mokymosi pagalba dėl praradimų įgyvendinant nuotolinį ugdymą kompensuojama vadovaujantis švietimo, mokslo ir sporto ministro 2021 m. sausio 20 d. įsakymu Nr. V-85 „Dėl mokymosi praradimų dėl Covid-19 pandemijos kompensavimo plano 2021 metams patvirtinimo ir projekto darbo grupės mokymosi praradimų dėl covid-19 pandemijos kompensavimo plano 2021 metams veikloms įgyvendinti sudarymo“.

**ANTRAS SKIRSNIS**

**UGDYMO PLANO RENGIMAS**

18. Rengiant ugdymo planą, Mokytojų tarybos posėdyje 2021 m. birželio 3d**.** (protokolas Nr. 9 (22)) buvo susitarta dėl ugdymo plano turinio, struktūros ir formos ir atnaujinti sprendimai dėl:

18.1. konkrečios klasės mokomųjų dalykų ir jiems skiriamų pamokų skaičiaus;

18.2. ugdymo proceso organizavimo formų;

18.3. švietimo pagalbos teikimo;

18.4. informacinių technologijų naudojimo, skaitmeninio turinio kūrimo, informacinio mąstymo ugdymo pradinėse klasėse;

18.5. neformaliojo vaikų švietimo pasiūlos ir organizavimo;

18.6. pamokų, skirtų mokinio ugdymo poreikiams ir mokymosi pagalbai teikti, panaudojimo;

18.7. priemonių dėl mokinių mokymosi praradimų, patirtų Covid 19 pandemijos metu, kompensavimo;

18.8. kaip konkrečiose klasėse bus įgyvendinama:

18.8.1. Žmogaus saugos bendroji programa, vykdant pradinio ugdymo programą;

18.8.2. Sveikatos ir lytiškumo ugdymo bei rengimo šeimai bendroji programa;

18.8.3. Ugdymo karjerai programa;

18.8.4. Prevencinė programa.

19. Lankomumo apskaita ir pamokų pateisinimas vykdomas vadovaujantis Pamokų lankomumo apskaitos tvarkos aprašu, patvirtintu direktoriaus 2019-10-31 įsakymu Nr. V2-91 „Dėl pamokų lankomumo apskaitos tvarkos aprašo tvirtinimo“ (2020-12-29 Nr. V2-106 redakcija).

20. Mokykla siūlo mokiniams rinktis pasirenkamąjį dalyką – sveikatos ir lytiškumo ugdymo bei rengimo šeimai ugdymą 5-8 klasėse. Ši programa įgyvendinama per pamokas, skirtas mokinio ugdymo poreikiams ir mokymosi pagalbai teikti.

21. Mokykla dalyvauja Nacionalinės švietimo agentūros projekte „Mokinių gebėjimų atskleidimo ir jų ugdymo sistemos plėtra“ Nr. 09.2.2-esfa-v-707-04-0001. Jame dalyvauja 4-8 klasių mokiniai ir pradinio ugdymo, lietuvių kalbos, matematikos, gamtos mokslų mokytojai.

22. Mokykla planuoja gabiųjų ugdymui skirti:

22.1. 4 klasėse - 3 val. iš valandų, skirtų neformaliam ugdymui (matematiniam, kalbiniam ir pažinimo ugdymui);

22.2. 5-8 klasėse valandos skiriamos iš projekto lėšų.

23. Mokykla siūlo mokiniams rinktis įvairių krypčių neformaliojo švietimo programas, atitinkančias mokinių saviraiškos poreikius. Šios veiklos įgyvendinamos per neformaliam vaikų švietimui skirtas valandas:

23.1. neformalaus ugdymo programos 2021-2022 m. m. 1-4 klasėse:

|  |  |  |  |
| --- | --- | --- | --- |
| Veiklos pavadinimas | Klasė | Val. sk. | Paskirtis |
| “Išmanieji peliukai”. | 1 | 1 | IT ugdymas |
| “Kaukučio pasakos” | 1 | 1 | Meninis ugdymas (teatras) |
| “Stalo žaidimą žaidi – gudrus esi’’ | 1 | 1 | Socialinis-emocinis ir pažintinis ugdymas |
| “Ir knyga mane augina” | 2 | 1 | Kalbinis ugdymas |
| Judrieji komandos formavimo žaidimai | 2 | 1 | Socialinis, fizinis ugdymas |
| Stalo žaidimai | 2 | 1 | Socialinis-emocinis ir pažintinis ugdymas |
| „Vėrinėlis“ | 3 | 1 | Etninės kultūros pažinimas, pilietiškumo ugdymas |
| “Jaunieji atradėjai” | 3 | 1 | Gamtamokslinis, IT ugdymas |
| “Pasakų šaly” | 3 | 1 | Kalbinis ugdymas |
| “Informiukas” | 4 | 1 | IT pažinimas |
| “Stovyklautojai” | 4 | 1 | Gamtosauginis, kultūrinis ugdymas |
| Moduliai “Gabiųjų akademija” | 4 | 3 | Kalbinis, matematinis ir gamtamokslinis ugdymas |
| Informatika pradiniame ugdyme | 1-4 | 5 | IT ugdymas |  |  |
| Iš viso: |  | 19 val. |  |

1-4 klasių mokiniams neformaliajam ugdymui skirta 30 val., panaudojama 19 val. Valandų skaičius gali kisti atsižvelgiant į mokinių pasirinkimą.

23.2. neformalaus ugdymo programa 2021-2022 m. m. 5-8 klasėse:

|  |  |  |  |
| --- | --- | --- | --- |
| Veiklos pavadinimas | Klasė | Val. sk. | Paskirtis |
| Grupiniai ir komandiniai žaidimai | 7-8 | 2 | Socialinis ir fizinis ugdymas |
| Sveikos gyvensenos ugdymas | 6-7 | 2 | Sveikatos, fizinis ugdymas |
| Intelektiniai ir judrieji žaidimai | 5 | 1 | Pažinimo, loginio mąstymo ugdymas |
| Slidinėjimas | 6 | 1 | Fizinis ugdymas |
| "hAPPy Students" | 6-7 | 2 | Tarpkultūrinis ugdymas |
| Japonų kalbos ir kultūros klubas | 5-8 | 2 | Tarpkultūrinis ugdymas |
| GIS-žemėlapių kūrimas | 7-8 | 1 | Socialinis ugdymas |
| Muzikos studija | 5-8 | 2 | Meninis ugdymas |
| Draugiškas Internetas | 5 | 1 | IT ugdymas |
| Skaitmeninis raštingumas | 6-7 | 1 | IT ugdymas |
| Meno terapija | 5 | 1 | Meninis ugdymas |
| Tolerancijos centras | 6-7 | 2 | Socialinis, pilietinis ugdymas |
| Iš viso: |  | 18 val. |  |

5-8 kl. mokiniams neformaliajam ugdymui skirta 25 val., panaudojama 18 val. Valandų skaičius gali kisti atsižvelgiant į mokinių pasirinkimą.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

24. Programų integravimas į mokomuosius dalykus:

|  |  |  |  |  |
| --- | --- | --- | --- | --- |
| Integruojamosios programos | Klasė | Dalykas, į kurį integruojama | Valandų sk. | Pastabos |
| Sveikatos ir lytiškumo ugdymo bei rengimo šeimai bendroji programa. | 1-8 | Programa integruojama į visų dalykų turinį, įgyvendinama per neformaliojo švietimo veiklas.  5-8 kl. skiriamas atskiras laikas, per sveikatos ugdymo pamokas. | Ne mažiau kaip po 2 val. per pusmetį.  2 val.per mėnesį. | Vadovaujantis Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“. |
| Alkoholio, tabako ir kitų psichiką veikiančių medžiagų vartojimo prevencinė programa. | 1-4 | Programa integruojama į visų dalykų turinį, įgyvendinama per neformaliojo švietimo veiklas. | Ne mažiau kaip 5 val. per pusmetį. | Vadovaujantis Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl alkoholio, tabako ir kitų psichiką veikiančių medžiagų vartojimo prevencijos programos patvirtinimo“. |
| Žmogaus sauga. | 1-4 | Programa integruojama į visų dalykų turinį, įgyvendinama per neformaliojo švietimo veiklas. | Ne mažiau kaip 4 val. per pusmetį | Vadovaujantis Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 ,,Dėl Žmogaus saugos bendrosios programos patvirtinimo”. |
| Prevencinė programa “Antras žingsnis”. | 1-4 | Programa integruojama į klasės valandėles. | 34 val. per metus. | Vadovaujantis Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 ,,Dėl Smurto prevencijos įgyvendinimo mokyklose rekomendacijų patvirtinimo“. |
| Ugdymo karjerai programa. | 5-8 | Programa integruojama į visų mokomųjų dalykų turinį. | Ne mažiau kaip 4 val. per pusmetį. | Vadovaujantis Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“. |
| Etninė kultūrinė veikla. | 1-8 | Pradinio ugdymo programoje integruojama į dalykų programas.  Pagrindinio ugdymo programoje į lietuvių kalbos, technologijų, dailės, muzikos, istorijos mokymo programą. | Ne mažiau kaip 4 val. per pusmetį. | Vadovaujantis Pagrindinio ugdymo etninės kultūros bendrąja programa, vidurinio ugdymo programoje – vadovaujantis Vidurinio ugdymo etninės kultūros bendrąja programa, kurios patvirtintos Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“. |
| Prevencinė Lions Quest programa, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. | 5-8 | Programa integruojama į visų mokomųjų dalykų turinį. | Ne mažiau kaip 4 val. per pusmetį.  1 pamoka kas savaitę su klasės auklėtoju. | Vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. |
| Lietuvos sporto istorija. | 5-8 | Programa integruojama į istorijos dalyko pamokas | 1-2 val. per pusmetį. | Vadovaujantis Kauno Gedimino sporto ir sveikatinimo gimnazijos sudaryta Lietuvos sporto istorijos programa |
| Nacionalinio saugumo ir krašto gynybos programa.  Informacinio raštingumo, verslumo, finansinio raštingumo, antikorupcinio ugdymo įgyvendinimo temos. | 5-8 | Programa integruojama į visų mokomųjų dalykų turinį ir klasės valandėles. | 2 val. per mokslo metus. | Vadovaujantis Lietuvos Respublikos švietimo ir mokslo ministro 2017 m. lapkričio 28 d. įsakymu Nr. V–943 patvirtinta programa „Dėl Nacionalinio saugumo ir krašto gynybos programos patvirtinimo“.  Vadovaujantis mokyklos numatytais tinkamiausiais šių veiklų įgyvendinimo būdais ir metodais. |

Sudaryta galimybė mokiniui kiekvieną dieną tarp 3, 4 pamokų užsiimti aktyvia veikla ne trumpesne kaip 20 min. (judrioji pertrauka).

25. Veiklos. Pažintinė, kultūrinė, meninė, kūrybinė veikla.

|  |  |  |  |  |  |
| --- | --- | --- | --- | --- | --- |
| Eil.  Nr. | Data | Klasės koncentras | Dienų sk. | Veikla | Atsakingas asmuo |
| 1. | 2021-09-01 | 1-8 kl. | 1 | Mokslo ir žinių dienos šventė. | Darbo grupė, patvirtinta direktoriaus įsakymu. |
| 2. | 2021-09-21/25 | 1-8 kl. | 1 | Krašto pažinimo, miesto istorijos, žymių žmonių pažinimo projektai. | Klasių mokytojos, klasės auklėtojai, dalyko mokytojai. |
| 3. | 2021-11-18 | 1-8 kl. | 1 | Tolerancijos diena. | Pagalbos mokiniui specialistai, klasių mokytojos, klasės auklėtojai, dalyko mokytojai. |
| 4. | 2021-12-22 | 1-8 kl. | 1 | Kalėdinės integruotos pamokos ir renginiai. | Muzikos, šokio, klasių mokytojos, klasės auklėtojai. |
| 5. | 2022-02/03 | 1-8 kl. | 2 | Renginiai, integruotos pamokos skirtos Lietuvos Nepriklausomybei paminėti. | Istorijos, muzikos, šokio, lietuvių k., klasių mokytojos, klasės auklėtojai. |
| 6. | 2022-03-04 | 1-8 kl. | 1 | Kitokios pamokos, amatų diena. | Klasių mokytojos, klasės auklėtojai, menų mokytojai. |
| 7. | 2022-05-19 | 1-8 kl. | 1 | Šeimos diena - sporto šventė. | Klasių mokytojos, klasės auklėtojai, fizinio ugdymo metodinė grupė. |
| 8. | Individualiai per mokslo metus | 1-8 kl. | 2 | Veiklos kitose erdvėse (muziejai, įmonės, įstaigos, išvykos, iškylos, ekskursijos, Kultūros pasas). | Klasių mokytojos, klasės auklėtojai, dalyko mokytojai. |
| 9. | 2022-06 | 1-8 kl. | 1 | Šokio šventė. Mokslo metų pabaigos diena. | Administracija. |
| 10. | 2022-06-20-22 | 5-8 kl. | 3 | Projektinė/prevencinė veikla\*. | Metodinė taryba, direktoriaus pavaduotojai ugdymui. |

Iš viso šioms veikloms 1-4 kl. skiriama 11 dienų, 1-8 kl. skiriama 14 dienų. Mokykla gali priimti sprendimus dėl veiklų koregavimo. Pakeitimai tvirtinami mokyklos direktorius įsakymu.

26. Birželio mėnesį 3 dienas vyksta projektinė/prevencinė veikla. Metodinė taryba sudaro darbo grupes ir kartu su administracija aptaria veiklas antrajame pusmetyje, koreguoja balandžio mėnesį. Administracija/Mokyklos taryba dalyvauja visuose pristatymuose, kontroliuoja ir tarpininkauja, vykstant rezultatų sklaidai.

27. Mokykloje yra įgyvendinama socialinė - pilietinė veikla, atsižvelgiant į pilietiškumo ugdymą, mokyklos bendruomenės tradicijas, vykdomus projektus, kultūrines bei socializacijos programas ir pan. Socialinei - pilietinei veiklai mokiniui, kuris mokosi pagal pagrindinio ugdymo programą, yra skiriama ne mažiau kaip 10 valandų (pamokų) per mokslo metus. Mokyklos siūlomos veiklos:

|  |  |  |  |  |  |  |
| --- | --- | --- | --- | --- | --- | --- |
| Darbinė veikla | Ekologinė veikla | Socialinė -projektinė veikla | Pagalba draugams ir mokyklai | Savivalda | Atstovavimas mokyklai | Kt. veikla |
| Kabinetų ir kitų mokyklos erdvių priežiūra. | Dalyvavimas ekologiniuo-se projektuose. | Dalyvavimas mokyklos, savivaldybės, tarptautiniuo-se projektuose. | Pagalba klasės draugui nugalint ugdymosi sunkumus. | Aktyvus dalyvavimas mokinių taryboje. | Dalyvavimas olimpiadose, konkursuose, varžybose. |  |
| Mokyklos invento-riaus smulkus remontas. | Miesto kapinių, mokyklai priskirtos teritorijos tvarkymas. | Dalyvavimas pilietiškumo akcijose. | Pagalba bibliotekos darbuoto-jams. | Renginių organizavi-mas arba vedimas. | Dalyvavimas kultūriniuose renginiuose mokykloje, savivaldybė-je, kitur. |  |
| Dekorac-ijų ruošimas, salės apipavida-linimas. | Gėlių ir želdinių priežiūra mokykloje. | Globos įstaigų lankymas. | Pagalba mokytojams organizuo-jant karjeros dienas. | Dalyvavimas susirinkimuo-se, svarstant mokyklos veiklos naujoves ir siūlymų teikimas. | Dalyvavimas tarptautiniuo-se renginiuose, koncertinėse programose. |  |
| Savanorystė miesto įstaigose. | Dalyvavimas atliekų surinkimo veiklose. | Asmeninės iniciatyvos (mokykloje, savo gyvenamojo-je aplinkoje, kt.). | Pagalba klasės auklėtojui, mokytojams. | Dalyvavimas Mokyklos tarybos veikloje. | Dalyvavimas savivaldybės mokinių tarybos veikloje. |  |
| Kurorto aplinkos tvarkymas | Dalyvavimas savitvarkos akcijose. | Dalyvavimasgyvūnų globos/prie-žiūros akcijose. | Pagalba mokyklos senjorų klubui „Bičiuliai“. | Aktyvus dalyvavimas mokyklos ir klasės mokinių tėvų bendruose renginiuose, projektuose. | Atstovavimas mokyklai kitose įvairiose jaunimo organizacijo-se. |  |

28. Socialinė - pilietinė veikla fiksuojama elektroniniame dienyne ir klasės auklėtojo segtuve. Direktoriaus pavaduotojas ugdymui sistemingai kontroliuoja šios veikos atlikimą ir pristato rezultatus kartu su mokymosi pasiekimų ataskaita pusmečių pabaigoje. Mokinys, įgyvendinęs visas numatytas socialinės veiklos programas ir turintis visus teigiamus metinius pažymius, sėkmingai pereina mokytis į aukštesnę klasę.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS.**

**MOKINIO PAŽANGOS IR PASIEKIMŲ VERTINIMAS**

29. Mokinio individualus ugdymo planas sudaromas:

29.1. specialiųjų ugdymosi poreikių turintiems mokiniams;

29.2. mokiniui grįžusiam ir/ar atvykusiam iš užsienio (pagal poreikį);

29.3. mokiniui, kuris yra mokomas namie;

29.4. rekomenduojama mokiniams, kurių pasiekimų lygis (dviejų ar daugiau dalykų) yra žemesnis nei numato Bendrosios programos.

29.5 sprendimą dėl individualaus plano sudarymo būtinumo priima mokykla.

30**.** Mokinio pasiekimai ir pažanga ugdymo procese vertinami:

30.1. vadovaujantis Pradinio ir pagrindinio ugdymo bendrosiomis programomis, patvirtintomis LR švietimo ir mokslo ministro įsakymu Nr. ISAK-2433 „Dėl pradinio ir pagrindinio ugdymo bendrųjų programų tvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu LR švietimo ir mokslo ministro 2005-04-05 įsakymu Nr. ISAK-556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“ (LR švietimo ir mokslo ministro 2012-05-08 įsakymo Nr. V-766 redakcija);

30.2. vadovaujantis Mokinių pasiekimų ir pažangos vertinimo tvarkos aprašu, patvirtintu mokyklos direktoriaus 2019 m. liepos 29 d. įsakymu Nr. V2-60 „Dėl tvarkų ugdymo procesui organizuoti tvirtinimo“, kuris skelbiamas mokyklos internetinėje svetainėje;

30.3. specialiųjų ugdymosi poreikių mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymosi priemonėmis bus naudojamasi;

30.4. specialiųjų ugdymosi poreikių mokinio, kuris mokosi pagal individualizuotą pradinio ir pagrindinio ugdymo I pakopos programą, mokymosi pasiekimai vertinami įrašais bei balais. atsižvelgiant į mokinio ugdymosi galias, vertinimo suvokimą, numatomą pažangą, specialiuosius ugdymosi poreikius, tėvų (globėjų, rūpintojų) pageidavimus.

**PENKTASIS SKIRSNIS**

**MOKYMOSI KRŪVIO REGULIAVIMAS**

31. Siekiant tausoti mokinio sveikatą, mokykloje atliekama nuosekli mokinių mokymosi krūvio stebėsena.

32. Mokiniui, kuris mokosi pagal pagrindinio ugdymo programą, negali būti daugiau kaip 7 pamokos per dieną.

33. Mokiniui mokymosi krūvis per savaitę paskirstomas proporcingai. Penktadienį organizuojama mažiau pamokų nei kitomis savaitės dienomis.

34. Tausojant mokinio sveikatą, optimizuojant mokymosi krūvius mokykloje, vykdoma mokinių mokymosi krūvio ir skiriamų namų darbų stebėsena:

34.1. organizuojamas mokytojų bendradarbiavimas, skatinamas ugdymo turinio integravimas, sprendžiami mokinių mokymosi krūvio optimizavimo klausimai;

34.2. užtikrinama, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Nerekomenduojami kontroliniai darbai po ligos, atostogų ar šventinių dienų. Kontroliniai darbai registruojami el. dienyne iš anksto;

34.3. pirmųjų klasių mokiniams, kurie pradeda mokytis pagal pradinio ugdymo programą ir penktųjų klasių mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius;

35. Esant poreikiui, mokymosi pagalbai skiriamos trumpalaikės ir/arba ilgalaikės konsultacijos.

36. Mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas.

37. Mokinys mokyklos vadovo įsakymu gali būti atleidžiamas:

37.1. nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus prizinės vietos laimėtojas;

37.2. nuo dailės, muzikos, šokio, fizinio ugdymo pamokų lankymo, kai lanko formalųjį švietimą papildančio ugdymo programas arba yra jas baigęs. Tokiais atvejais mokinio tėvų prašymai priimami iki rugsėjo 17 d. Sprendimas dėl atleidimo nuo konkretaus dalyko priimamas, jei dalyko mokytojas pripažįsta, kad neformaliojo vaikų švietimo programos turinys dera su Bendrųjų programų turiniu. Atleidžiamų mokinių sąrašas tvirtinamas direktoriaus įsakymu iki spalio 1d.

38. Menų, fizinio ugdymo dalykai, kurių mokinys mokėsi pagal formalųjį švietimą papildančias programas, vertinami pažymiu, atsižvelgiant į gautą informaciją. Mokykla gali pridėti papildomą balą mokiniui už individualias veiklas ugdymo įstaigoje pagal mokyklos Metodinės tarybos pateiktus siūlymus.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO IR PAGRINDINIO UGDYMO PROGRAMĄ**

39. Mokymosi pagalba teikiama mokiniui:

39.1. dėl ligos ar kitų priežasčių praleidusiam dalį pamokų;

39.2. gavusiam nepatenkinamą atsiskaitomųjų ar kitų užduočių įvertinimą;

39.3. gavusiam kelis iš eilės nepatenkinamus kurio nors dalyko įvertinimus;

39.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

39.5.jei nacionalinio pasiekimų patikrinimo metu nepasiekiamas patenkinamas lygis;

39.6.jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

39.7.patyrusiam mokymosi sunkumų COVID-19 pandemijos metu.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO , PAGRINDINIO PROGRAMOS DALĮ AR PRADINIO, PAGRINDINIOUGDMO PROGRAMĄ, UGDMO ORGANIZAVIMAS**

40. Mokykla, atvykus asmeniui, baigusiam užsienio valstybės, tarptautinės organizacijos pradinio, pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

40.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų Lietuvą pasiekimus atitinkančią bendrojo ugdymo programą;

40.2. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;

40.3. sudaro mokinio individualų ugdymo planą;

40.4. numato preliminarią mokinio adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu stebima individuali pažanga, pasiekimai. Į mokinio adaptacijos procesų valdymą įtraukiama mokyklos vaiko gerovės komisija. Kiekvieno mokinio adaptacijos trukmės laikasindividualus, mokykla konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

41. Mokyklos ugdymo turiniui įgyvendinti klasėse sudaromos laikinosios grupės:

41.1. pagilintas anglų kalbos mokymas nuo 5 iki 8 klasės. Pagilinto ugdymo grupės sudaromos 5-oje klasėje, atsižvelgiant į kontrolinio testo rezultatus ir koreguojamos po kiekvieno pusmečio. Pagilinto ugdymo grupės mokiniai turi po vieną papildomą pamoką, naudojant mokinio ugdymo poreikiams tenkinti, mokymosi pagalbai teikti skirtas pamokas;

41.2. pagilintas fizinis ugdymas 5-8 klasėse: pagrindinio ugdymo pakopoje pagilintas fizinis ugdymas siejamas su sveikatos ugdymo veikla ir orientuojamas į atskirų sporto šakų elementų mokymą, kuriam reikia tam tikrų fizinių ypatybių, specialių judėjimo įgūdžių bei fizinio pasirengimo pasirinktai sporto šakai. Pagilintam fiziniam ugdymui mokyti klasės dalijamos į laikinąsias grupes, sudaromos atskiros mergaičių ir berniukų grupės, jei pakanka mokymo lėšų. Minimalus mokinių skaičius grupėje - 12 mokinių. 6 klasėse sudaromos grupės slidinėjimui mokyti;

41.3. eksperimentiniams ir praktiniams įgūdžiams ugdyti integruojant fizikos ir informacinių technologijų programas 7 ir 8 klasėse po 0,5 papildomos savaitinės informacinių technologijų pamokos, naudojant mokinio ugdymo poreikiams tenkinti, mokymosi pagalbai teikti skirtas pamokas. Tokių pamokų metu klasė dalijama į grupes ir dirba du mokytojai.

**DEVINTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

42. Mokiniai mokomi namie savarankišku ar (ir) nuotoliniu mokymo proceso organizavimo būdu, vadovaujantis Mokymo namie organizavimo tvarkos aprašu, patvirtintu direktoriaus 2021 m. vasario 9 d. įsakymu V2-11 „Dėl mokinių mokymo namuose organizavimo tvarkos aprašo tvirtinimo“. Mokiniui, mokomam namie, suderinusi su mokinio tėvais (globėjais, rūpintojais) ir atsižvelgiant į gydytojų konsultacinės komisijos rekomendacijas, parengiamas individualus ugdymo planas:

42.1. 1–3 klasėse skiriama 315 pamokų per mokslo metus (9 pamokos per savaitę);

42.2. 4 klasėje – 385 pamokos per mokslo metus (11 pamokų per savaitę);

42.3. 5–6 klasėse skiriamos 444 pamokos per mokslo metus (12 pamokų per savaitę);

42.4. 7–8 klasėse – 481 pamoka per mokslo metus (13 pamokų per savaitę).

43.Suderinus su mokinio tėvais (globėjais, rūpintojais), mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

44. Mokinys gali būti ugdomas (ugdytis) šeimoje pagal priešmokyklinio, pradinio, pagrindinio ugdymo programą vadovaujantis Ugdymosi šeimoje įgyvendinimo tvarkos aprašu, patvirtintu Lietuvos Respublikos vyriausybės 2020 m. gegužės 20 d. nutarimu Nr.504 ,,Dėl Ugdymosi šeimoje įgyvendinimo tvarkos aprašo patvirtinimo” bei Druskininkų „Atgimimo“ mokyklos ugdymosi šeimoje įgyvendinimo tvarkos aprašu, patvirtintu direktoriaus 2020 m. rugpjūčio 21 d. įsakymu Nr. V2-43.

**DEŠIMTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU MOKINIAMS, KURIE MOKOMI KASDIENINIU MOKYMO PROCESO ORGANIZAVIMO BŪDU PAGAL PAGRINDINIO UGDYMO PROGRAMAS**

45. Ugdymo procesas įgyvendinamas nuotoliniu mokymo proceso organizavimo būdu ir kasdieniu mokymo proceso organizavimo būdu. Dalį ugdymo proceso įgyvendinant nuotoliniu mokymo proceso organizavimo būdu, 5-8 klasių mokiniams iki 10 procentų ugdymo procesui skiriamo laiko per mokslo metus skiriama nuotoliniam mokymui:

45.1. sinchroniniam mokymui kiekvienai klasei skiriama ne mažiau 60 procentų ugdymo proceso laiko ir ne daugiau kaip 40 procentų - asinchroniniam ugdymui;

45.2. sinchroninio ugdymo nepertraukiama trukmė-90 minučių.

**III SKYRIUS**

**BENDRŲJŲ PROGRAMŲ ĮGYVENDINIMAS PRIEŠMOKYKLINIO UGDYMO GRUPĖSE, 1-4 IR 5-8 KLASĖSE**

**PIRMAS SKIRSNIS**

**PRIEŠMOKYKLINIS UGDYMAS**

46. Priešmokyklinio ugdymo organizavimo forma yra priešmokyklinio ugdymo grupė.

47. 2021-2022 m. m. mokykloje suformuotos 4 priešmokyklinio ugdymo grupės.

48. Vadovaujantis priešmokyklinio ugdymo organizavimo modeliais, patvirtintais Druskininkų savivaldybės tarybos 2020 m. birželio 11 d. sprendimu Nr. T1-103 „Dėl priešmokyklinio ugdymo organizavimo modelių tvirtinimo ir Druskininkų savivaldybės tarybos 2004 m. vasario 20 d. sprendimo Nr. T1-357 „Dėl priešmokyklinio ugdymo organizavimo modelių tvirtinimo“ pripažinimo netekusiu galios pakeitimo“, priešmokyklinio ugdymo grupių veikla organizuojama pagal 36 valandų (33 valandos skiriamos tiesioginiam darbui su mokiniais, 3 valandos – netiesioginiam darbui su mokiniais) modelį.

49. Priešmokyklinis ugdymas vykdomas pagal Programą, kurios minimali trukmė yra:

49.1. 640 valandų per metus;

49.2. 160 valandų per metus, jei gydytojų konsultacinė komisija (toliau – GKK) vaikui yra paskyrusi ugdymą namie 12 mėnesių;

49.3. 5 valandos per savaitę, jei GKK vaikui yra paskyrusi ugdymą namie ne trumpiau kaip 1 mėnesį;

49.4. 5 valandos per savaitę vaikui, sergančiam įvairiomis ligomis, besigydančiam medicininės reabilitacijos ir sanatorinio gydymo sveikatos priežiūros įstaigoje.

50. Ugdomosios veiklos pradžia pirmadienį - ketvirtadienį 7.30 val., pabaiga 14.30 val., penktadienį – nuo 7.30 iki 12.30 val. Pagal poreikį organizuojamos pailgintos dienos grupės pirmadienį – ketvirtadienį nuo 14.30 val. iki 17.30 val., penktadienį nuo 12.30 iki 17.30 val.

51. Grupės vaikų ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai, ugdant pagrindines kompetencijas:

|  |  |  |
| --- | --- | --- |
| Kompetencijos | Laikas (pirmadienį-ketvirtadienį) | Laikas  (penktadienį) |
| Sveikatos saugojimo kompetencija | 1h 40 min | 1h |
| Pažinimo kompetencija | 1h 40 min | 1h |
| Komunikavimo kompetencija | 1h 40 min | 1h |
| Meninė kompetencija | 1h 40 min | 1h |
| Socialinė kompetencija | 1h 40 min | 1h |
| Viso per dieną | 7 val. | 5 val. |
| Viso per savaitę | 33 val. | |

52. Mokykloje priešmokyklinio ugdymo grupėse vykdoma vaiko socialinių įgūdžių programa ,,Zipio draugai“.

53. Grupėje dirba vienas priešmokyklinio ugdymo pedagogas. Jam padeda pedagogo padėjėjas.

54. Priešmokyklinio ugdymo pedagogas atlieka funkcijas patvirtintas mokyklos Priešmokyklinio ugdymo mokytojo pareigybės aprašyme (2020-08-21 V2-43).

55. Priešmokyklinio ugdymo pedagogas vertina vaikų pažangą ir pasiekimus vadovaudamasis Priešmokyklinio ugdymo standartu, patvirtintu Lietuvos Respublikos švietimo ir mokslo ministro 2003 m. liepos 9 d. įsakymu Nr. ISAK-1015. Per 4 savaites nuo Programos pradžios atlieka vaikų pirminį pasiekimų vertinimą. Vaiko, turinčio specialiųjų ugdymosi poreikių, pasiekimus vertina kartu su švietimo pagalbos specialistu (-ais), dirbusiu (-iais) su vaiku. Vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus.

56. Jei vaikas kitais metais pakeičia ugdymo įstaigą ar ugdantį pedagogą, priešmokyklinio ugdymo pedagogas naujai ugdymo įstaigai parengia vaiko pasiekimų ir ugdymo rekomendacijas.

57. Bendri renginiai:

|  |  |  |
| --- | --- | --- |
| Eil.Nr. | Šventės | Data |
| 1. | Mokslo ir žinių diena | Rugsėjo mėn. |
| 2. | M.K.Čiurlionio gimtadienis | Rugsėjo mėn. |
| 3. | Sporto šventė | Spalio mėn. |
| 4. | Tolerancijos diena | Lapkričio mėn. |
| 5. | Kalėdinė šventė | Gruodžio mėn. |
| 6. | Lietuvos valstybės atkūrimo dienos paminėjimas | Vasario mėn. |
| 7. | Lietuvos nepriklausomybės atkūrimo dienos paminėjimas | Kovo mėn. |
| 8. | Žemės diena | Kovo mėn. |
| 9. | Šeimos šventė | Gegužės mėn. |
|  | Ekskursijos |  |
| 1. | Didžioji mokykla (M. K.Čiurlionio g.92) | Rugsėjo mėn. |
| 2. | Miesto viešoji biblioteka | Spalio mėn. |
| 3. | Kalėdinių eglučių parkas | Gruodžio mėn. |
| 4. | Miško muziejus ,,Girios aidas” | Balandžio mėn. |

**ANTRAS SKIRSNIS**

**PRADINIS UGDYMAS**

58. 1-4 klasių dalykų mokymuisi skiriamų pamokų skaičius konkrečioje klasėje, užtikrinant Bendrosiose programose numatytus mokinių mokymosi pasiekimus, kai pamokos trukmė 1 klasėje – 35 min., 2- 4 klasėse – 45 min.:

58.1. Bendrosios ugdymo programos įgyvendinimas **1-ose klasėse**:

|  |  |  |  |  |
| --- | --- | --- | --- | --- |
| Ugdymo dalykai | 1 a | 1 b | 1 c | 1 d |
| Dorinis ugdymas (tikyba) | 1 (35) | 1 (35) | 1 (35) | 1 (35) |
| Dorinis ugdymas (etika)\* | 0,5 (17,5) | 0 | 0,5 (17,5) | 0 |
| Lietuvių kalba (gimtoji) | 8 (280) | 8 (280) | 8 (280) | 8 (280) |
| Užsienio kalba | 0 | 0 | 0 | 0 |
| Matematika | 4 (140) | 4 (140) | 4 (140) | 4 (140) |
| Pasaulio pažinimas | 2 (70) | 2 (70) | 2 (70) | 2 (70) |
| Meninis ugdymas\*\*\* | 5 (175) | 5 (175) | 5 (175) | 5 (175) |
| Fizinis ugdymas | 3 (105) | 3 (105) | 3 (105) | 3 (105) |
| **Iš viso privalomų pamokų skaičius per mokslo metus** | 23  (805) | 23  (805) | 23  (805) | 23  (805) |
| Pamokos, skiriamos mokinių ugdymosi poreikiams tenkinti\*\* | 1 (35) | 1 (35) | 1 (35) | 1 (35) |
| **Iš viso pamokų bendrajai programai įgyvendinti** | 24 | 24 | 24 | 24 |
| Neformalusis švietimas | 2 (70) | 2 (70) | 2 (70) | 2 (70) |
| **Pamokų skaičius klasei per metus** | 927,5 | 910 | 927,5 | 910 |
| **Pamokų skaičius 1-ose klasėse per metus** | 3675 | | | |

*Pastabos*.\*1a ir 1c klasėje sudaromos laikinosios mokymo grupės doriniam ugdymui (tikybai). Etika 1a ir 1c klasėse jungiama į vieną laikinąją mokymosi grupę, laikantis saugaus atstumo reikalavimų.

\*\* Pamokos, skiriamos mokinių ugdymosi poreikiams tenkinti 1a, b, c, d klasėse skiriamos mokymosi praradimų, patirtų COVID-19 pandemijos metu, kompensavimui, kitais mokytojos pastebėtais mokymosi pagalbos poreikio atvejais.

\*\*\* Meninis ugdymas 1a, b, c, d klasėse skirstomas taip: 2 pamokos dailei ir technologijoms, 2 pamokos muzikai ir 1 pamoka šokiui.

58.2. Bendrosios ugdymo programos įgyvendinimas **2-ose klasėse**:

|  |  |  |  |  |
| --- | --- | --- | --- | --- |
| Ugdymo dalykai | 2 a | 2 b | 2 c | 2 d |
| Dorinis ugdymas (tikyba) | 1 (35) | 1 (35) | 1 (35) | 1 (35) |
| Dorinis ugdymas \*(etika) | 0 | 0,5 (17,5) | 0 | 0,5 (17,5) |
| Lietuvių kalba (gimtoji) | 7 (245) | 7 (245) | 7 (245) | 7 (245) |
| Užsienio kalba\*\* | 2 (70) | 2 (70) | 2 (70) | 2 (70) |
| Matematika | 5 (175) | 5 (175) | 5 (175) | 5 (175) |
| Pasaulio pažinimas | 2 (70) | 2 (70) | 2 (70) | 2 (70) |
| Meninis ugdymas\*\*\*\* | 5 (175) | 5 (175) | 5 (175) | 5 (175) |
| Fizinis ugdymas | 3 (105) | 3 (105) | 3 (105) | 3 (105) |
| **Iš viso privalomų pamokų skaičius per mokslo metus** | 25  (875) | 25  (875) | 25  (875) | 25  (875) |
| Pamokos, skiriamos mokinių ugdymosi poreikiams tenkinti\*\*\* | 1  (35) | 1  (35) | 1  (35) | 1  (35) |
| **Iš viso pamokų bendrajai programai įgyvendinti** | 26 | 26 | 26 | 26 |
| Neformalusis švietimas | 2 (70) | 2 (70) | 2 (70) | 2 (70) |
| **Pamokų skaičius klasei per metus** | 1050 | 1067,5 | 1050 | 1067,5 |
| **Pamokų skaičius 2-ose klasėse per metus** | 4235 | | | |

*Pastabos*. \* 2b ir 2d klasėje sudaromos laikinosios mokymo grupės doriniam ugdymui (tikybai). Etika 2b ir 2d klasėse jungiama į vieną laikinąją mokymosi grupę laikantis saugaus atstumo reikalavimų.

\*\* 2 a, b, c, d klasėse sudaromos laikinosios mokymo grupės anglų kalbai mokyti.

\*\*\*Pamokos, skiriamos mokinių ugdymosi poreikiams tenkinti 2 a, b, c, d klasėse skiriamos mokymosi praradimų, patirtų COVID-19 pandemijos metu, kompensavimui, kitais mokytojos pastebėtais mokymosi pagalbos poreikio atvejais.

\*\*\*\*Meninis ugdymas 2 a, b, c, d klasėse skirstomas taip: 2 pamokos dailei ir technologijoms, 2 pamokos muzikai ir 1 pamoka šokiui.

58.3. Bendrosios ugdymo programos įgyvendinimas **3-iose klasėse**:

|  |  |  |  |  |
| --- | --- | --- | --- | --- |
| Ugdymo dalykai | 3 a | 3 b | 3 c | 3 d |
| Dorinis ugdymas (tikyba, etika) | 1 (35) | 1 (35) | 1 (35) | 1 (35) |
| Lietuvių kalba (gimtoji) | 7 (245) | 7 (245) | 7 (245) | 7 (245) |
| Užsienio kalba\*\* | 2 (70) | 2 (70) | 2 (70) | 2 (70) |
| Matematika | 4 (140) | 4 (140) | 4 (140) | 4 (140) |
| Pasaulio pažinimas | 2 (70) | 2 (70) | 2 (70) | 2 (70) |
| Meninis ugdymas\*\*\* | 5 (175) | 5 (175) | 5 (175) | 5 (175) |
| Fizinis ugdymas | 3 (105) | 3 (105) | 3 (105) | 3 (105) |
| **Iš viso privalomų pamokų skaičius per mokslo metus** | 24  (840) | 24  (840) | 24  (840) | 24  (840) |
| Pamokos, skiriamos mokinių ugdymosi poreikiams tenkinti\* | 2 (70) | 2 (70) | 2 (70) | 2 (70) |
| **Iš viso pamokų bendrajai programai įgyvendinti** | 26 | 26 | 26 | 26 |
| Neformalusis švietimas | 2 (70) | 2 (70) | 2 (70) | 2 (70) |
| **Pamokų skaičius klasei per metus** | 1050 | 1050 | 1050 | 1050 |
| **Pamokų skaičius 3-ose klasėse per metus** | 4200 | | | |

*Pastabos*. \*Pamokos, skiriamos mokinių ugdymosi poreikiams tenkinti 3 a, b, c, d klasėse skiriamos: 1 pamoka mokymosi praradimų, patirtų COVID-19 pandemijos metu, kompensavimui, kitais mokytojos pastebėtais mokymosi pagalbos poreikio atvejais ir 1 pamoka matematikos įgūdžių lavinimui.

\*\* 3 a, b, c, d klasėse sudaromos laikinosios mokymo grupės anglų kalbai mokyti.

\*\*\*Meninis ugdymas 3 a, b, c, d klasėse skirstomas taip: 2 pamokos dailei ir technologijoms, 2 pamokos muzikai ir 1 pamoka šokiui.

58.4. Bendrosios ugdymo programos įgyvendinimas **4-ose klasėse**:

|  |  |  |  |
| --- | --- | --- | --- |
| Ugdymo dalykai | 4 a | 4 b | 4 c |
| Dorinis ugdymas (tikyba) | 1 (35) | 1 (35) | 1 (35) |
| Lietuvių kalba (gimtoji) | 7 (245) | 7 (245) | 7 (245) |
| Užsienio kalba\*\* | 2 (70) | 2 (70) | 2 (70) |
| Matematika | 5 (175) | 5 (175) | 5 (175) |
| Pasaulio pažinimas | 2 (70) | 2 (70) | 2 (70) |
| Meninis ugdymas\*\*\* | 5 (175) | 5 (175) | 5 (175) |
| Fizinis ugdymas | 3 (105) | 3 (105) | 3 (105) |
| **Iš viso privalomų pamokų skaičius per mokslo metus** | 25  (875) | 25  (875) | 25  (875) |
| Pamokos, skiriamos mokinių ugdymosi poreikiams tenkinti\* | 1  (35) | 1  (35) | 1  (35) |
| **Iš viso pamokų bendrajai programai įgyvendinti** | 26 | 26 | 26 |
| Neformalusis švietimas\*\*\*\* | 2 (70) | 2 (70) | 2 (70) |
| **Pamokų skaičius klasei per metus** | 1050 | 1050 | 1050 |
| **Pamokų skaičius 4-ose klasėse per metus** | 3150 | | |

*Pastabos*. \*Pamokos, skiriamos mokinių ugdymosi poreikiams tenkinti 4 a, b, c klasėse skiriamos mokymosi praradimų, patirtų COVID-19 pandemijos metu, kompensavimui, kitais mokytojos pastebėtais mokymosi pagalbos poreikio atvejais.

\*\*4 a, b, c klasėse sudaromos laikinosios mokymo grupės anglų kalbai mokyti.

\*\*\*Meninis ugdymas 4 a, b, c klasėse skirstomas taip: 2 pamokos dailei ir technologijoms, 2 pamokos muzikai ir 1 pamoka šokiui.

\*\*\*\*1 val. iš neformaliojo ugdymo valandų skiriama gabiųjų ugdymui, konsultacijoms matematikai, lietuvių kalbai, gamtos mokslams.

59. Pamokos mokinių ugdymosi poreikiams tenkinti skiriamos mokymosi praradimų, patirtų COVID-19 pandemijos metu, kompensavimui, kitais mokytojos pastebėtais mokymosi pagalbos poreikio atvejais, matematinių gebėjimų ugdymui 3-iose klasėse, mokymosi pagalbos teikimui mokymosi sunkumų turintiems mokiniams, mokymosi pagalbos po ligos, emigrantų, užsieniečių lietuvių kalbos mokymui.

60. Informacinių komunikacinių technologijų ugdymas pradinėse klasėse integruojamas į visus mokomuosius dalykus ir įgyvendinamas per neformaliojo ugdymo veiklas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų, ugdomas informacinis mąstymas.

**TREČIAS SKIRSNIS**

**PAGRINDINIS UGDYMAS 2021-2022 m. m.**

61. 5-8 klasių dalykų mokymuisi skiriamų pamokų skaičius konkrečioje klasėje, užtikrinant Bendrosiose programose numatytus mokinių mokymosi pasiekimus:

61.1. **5 klasių** pamokų skaičius Pagrindinio ugdymo programai įgyvendinti per savaitę (mokslo metus):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ugdymo dalykai | 5 a | Ugdymo porei-kiams tenkinti | 5 b | Ugdymo porei-kiams tenkinti | 5 c | Ugdymo porei-kiams tenkinti | 5 d | Ugdymo porei-kiams  tenkinti |
| Dorinis ugdymas  (etika, tikyba) | 1 (37) |  | 1 (37) |  | 1 (37) |  | 1 (37) |  |
| Lietuvių kalba ir literatūra | 5  (185) | 0,5 | 5  (185) | 0,5 | 5  (185) | 0,5 | 5  (185) | 0,5 |
| Užsienio kalba (1-oji anglų k.) | 3  (111) | 1 | 3  (111) | 1 | 3  (111) | 1 | 3  (111) | 1 |
| Matematika | 4 (148) | 0,25 | 4  (148) | 0,25 | 4  (148) | 0,25 | 4  (148) | 0,25 |
| Informacinės technologijos | 1 (37) |  | 1 (37) |  | 1 (37) |  | 1 (37) |  |
| Gamta ir žmogus | 2  (74) |  | 2  (74) |  | 2  (74) |  | 2  (74) |  |
| Istorija | 2 (74) |  | 2 (74) |  | 2 (74) |  | 2 (74) |  |
| Socialinė -pilietinė veikla | 10 |  | 10 |  | 10 |  | 10 |  |
| Dailė | 1 (37) |  | 1 (37) |  | 1 (37) |  | 1 (37) |  |
| Muzika | 1 (37) |  | 1 (37) |  | 1 (37) |  | 1 (37) |  |
| Technologi-jos | 2  (74) |  | 2  (74) |  | 2  (74) |  | 2  (74) |  |
| Fizinis ugdymas | 3  (111) |  | 3  (111) |  | 3  (111) |  | 3  (111) |  |
| Žmogaus sauga | 0,5  (18) |  | 0,5  (18) |  | 0,5  (18) |  | 0,5  (18) |  |
| Sveikatos ugdymas |  | 0,5 |  | 0,5 |  | 0,5 |  | 0,5 |
| **Iš viso:** | **25,5** | **2,25** | **25,5** | **2,25** | **25,5** | **2,25** | **25,5** | **2,25** |
| Minimalus privalomas pamokų sk. mokiniui per savaitę | 26 | 3 | 26 | 3 | 26 | 3 | 26 | 3 |

*Pastabos.* Pagilintam anglų kalbos mokymui (si) 5 a, b, c, d klasėse skiriama po 1 val. iš valandų ugdymo poreikiams tenkinti, mokymosi pagalbai teikti.

Fiziniam ugdymui mokyti 5 d klasėje sudaromos atskiros mergaičių ir berniukų grupės.

5 a, b, c, d klasių mokiniai dalijami į grupes per anglų kalbos, informacinių technologijų, technologijų pamokas.

5 a, b klasėse mokiniai mokosi tikybą atskirose grupėse, o etikai mokytis 5 a ir 5 b klasėse sudaroma jungtinė grupė, laikantis saugaus atstumo reikalavimų. 5 c klasėje mokiniai mokosi tikybą ir etiką atskirose grupėse. 5 d klasėje mokiniai mokosi tikybą ir etiką atskirose grupėse.

5-ose klasėse lietuvių kalbos konsultacijoms skiriama po 0,5 savaitinės val., o matematikos konsultacijoms skiriama po 0,25 savaitinės val. iš valandų ugdymo poreikiams tenkinti, mokymosi pagalbai teikti.

Likusios nepanaudotos valandos iš valandų ugdymo poreikiams tenkinti, mokymosi pagalbai teikti, bus skiriamos pagal poreikį, mokymosi praradimų, patirtų COVID-19 pandemijos metu, kompensavimui.

42.2. **6 klasių** pamokų skaičius Pagrindinio ugdymo programai įgyvendinti per savaitę (mokslo metus):

|  |  |  |  |  |  |  |
| --- | --- | --- | --- | --- | --- | --- |
| Ugdymo dalykai | 6 a | Ugdymo poreikiams tenkinti | 6 b | Ugdymo poreikiams tenkinti | 6 c | Ugdymo poreikiams tenkinti |
| Dorinis ugdymas  (etika, tikyba) | 1 (37) |  | 1 (37) |  | 1 (37) |  |
| Lietuvių kalba ir literatūra | 5 (185) | 0,5 | 5 (185) | 0,25 | 5 (185) | 0,25 |
| Užsienio kalba (1-oji - anglų k.) | 3 (111) | 1 | 3 (111) | 1 | 3 (111) | 1 |
| Užsienio kalba (2-oji- rusų, vok k.) | 2 (74) |  | 2 (74) |  | 2 (74) |  |
| Matematika | 4 (148) | 0,25 | 4 (148) | 0,5 | 4 (148) | 0,25 |
| Informacinės technologijos | 1 (37) |  | 1 (37) |  | 1 (37) |  |
| Gamta ir žmogus | 2 (74) |  | 2 (74) |  | 2 (74) |  |
| Istorija | 2 (74) |  | 2 (74) |  | 2 (74) |  |
| Socialinė - pilietinė veikla | 10 |  | 10 |  | 10 |  |
| Geografija | 2 (74) |  | 2 (74) |  | 2 (74) |  |
| Dailė | 1 (37) |  | 1 (37) |  | 1 (37) |  |
| Muzika | 1 (37) |  | 1 (37) |  | 1 (37) |  |
| Technologijos | 2 (74) |  | 2 (74) |  | 2 (74) |  |
| Fizinis ugdymas | 3 (111) |  | 3 (111) |  | 3 (111) |  |
| Žmogaus sauga | 0,5 (19) |  | 0,5 (19) |  | 0,5 (19) |  |
| Sveikatos ugdymas |  | 0,5 |  | 0,5 |  | 0,5 |
| **Iš viso:** | **29,5** | **2,25** | **29,5** | **2,25** | **29,5** | **2** |
| Minimalus privalomas pamokų sk. mokiniui per savaitę | 29 | 3 | 29 | 3 | 29 | 3 |

*Pastabos.* Pagilintam anglų kalbos mokymui (si) 6 a, b, c klasėse skiriama po 1 val. iš valandų ugdymo poreikiams tenkinti, mokymosi pagalbai teikti.

6 b, c klasėse sudaromos atskiros mergaičių ir berniukų grupės fiziniam ugdymui-slidinėjimui mokyti.

6 a, b, c, klasių mokiniai dalijami į grupes per anglų kalbos, informacinių technologijų, technologijų pamokas.

6 b klasėje mokiniai mokosi tikybą ir etiką atskirose grupėse, 6 a ir 6 c klasėse - tikybą atskirose grupėje, o etikai mokytis 6 a, c sudaroma jungtinė grupė, laikantis saugaus atstumo reikalavimų.

6 a ir 6 b klasėse mokiniai mokosi rusų ir vokiečių kalbų atskirose grupėse, 6 c klasėje per rusų kalbos pamoką klasė dalijama į grupes.

6-ose klasėse lietuvių kalbos ir matematikos konsultacijoms skiriama po 0,5 ir 0,25 savaitinės val. iš valandų ugdymo poreikiams tenkinti, mokymosi pagalbai teikti.

Likusios nepanaudotos valandos iš valandų ugdymo poreikiams tenkinti, mokymosi pagalbai teikti, bus skiriamos pagal poreikį, mokymosi praradimų, patirtų COVID-19 pandemijos metu, kompensavimui.

42.3. **7 klasių** pamokų skaičius Pagrindinio ugdymo programai įgyvendinti per savaitę (mokslo metus):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ugdymo dalykai | 7 a | Ugdy-mo porei-kiams tenkinti | 7 b | Ugdy-mo porei-kiams tenkinti | 7 c | Ugdy-mo porei-kiams tenkinti | 7 d | Ugdy-mo Porei-kiams tenkinti |
| Dorinis ugdymas  (etika, tikyba) | 1 (37) |  | 1 (37) |  | 1 (37) |  | 1 (37) |  |
| Lietuvių kalba ir literatūra | 5 (185) | 0,25 | 5 (185) | 0,25 | 5 (185) | 0,25 | 5 (185) | 0,25 |
| Užsienio kalba (1-oji - anglų k.) | 3 (111) | 1 | 3 (111) | 1 | 3 (111) | 1 | 3 (111) | 1 |
| Užsienio kalba (2-oji – rusų, vokiečių) | 2 |  | 2 |  | 2 |  | 2 |  |
| Matematika | 4 (148) | 0,25 | 4 (148) | 0,25 | 4 (148) | 0,25 | 4 (148) | 0,25 |
| Informacinės technologijos | 0,5 (18) | 0,5 | 0,5 (18) | 0,5 | 0,5 (18) | 0,5 | 0,5 (18) | 0,5 |
| Biologija | 2 (74) |  | 2 (74) |  | 2 (74) |  | 2 (74) |  |
| Fizika | 1( 37) |  | 1 (37) |  | 1 (37) |  | 1 (37) |  |
| Istorija | 2 (74) | 0,25 | 2 (74) | 0,25 | 2 (74) | 0,25 | 2 (74) | 0,25 |
| Socialinė - pilietinė veikla | 10 |  | 10 |  | 10 |  | 10 |  |
| Geografija | 2 (74) |  | 2 (74) |  | 2 (74) |  | 2 (74) |  |
| Dailė | 1 (37) |  | 1 (37) |  | 1 (37) |  | 1 (37) |  |
| Muzika | 1 (37) |  | 1 (37) |  | 1 (37) |  | 1 (37) |  |
| Technologijos | 2 (74) |  | 2 (74) |  | 2 (74) |  | 2 (74) |  |
| Fizinis ugdymas | 3 (111) |  | 3 (111) |  | 3 (111) |  | 3 (111) |  |
| Žmogaus sauga | 0,5 (18) |  | 0,5 (18) |  | 0,5 (18) |  | 0,5 (18) |  |
| Sveikatos ugdymas |  | 0,5 |  | 0,5 |  | 0,5 |  | 0,5 |
| **Iš viso** | **30** | **2,75** | **30** | **2,75** | **30** | **2,75** | **30** | **2,75** |
| Minimalus privalomas pamokų sk. mokiniui per savaitę | 30 | 3 | 30 | 3 | 30 | 3 | 30 | 3 |

*Pastabos.* Pagilintam anglų kalbos mokymui (si) 7 a, b, c, d klasėse skiriama po 1 val. iš valandų ugdymo poreikiams tenkinti, mokymosi pagalbai teikti.

7 a, b, c klasėse sudaromos atskiros mergaičių ir berniukų grupės fiziniam ugdymui mokyti.

7 a, b, c, d klasių mokiniai dalijami į grupes per anglų kalbos, informacinių technologijų, technologijų pamokas.

7 c ir 7 d klasėse mokiniai mokosi tikybą ir etiką atskirose grupėse.

7 a ir 7b klasėse mokiniai mokosi etiką atskirose grupėse, o tikybai mokytis 7 a ir 7 b klasėse sudaroma jungtinė grupė, laikantis saugaus atstumo reikalavimų.

7 b ir 7 d klasėse per rusų kalbos pamoką klasė dalijama į grupes.

7 a ir 7 c klasėse per rusų kalbos pamoką klasė dalijama į grupes, o vokiečių kalbai mokyti sudaroma jungtinė 7 a ir 7 c klasių grupė, laikantis saugaus atstumo reikalavimų.

7-ose klasėse lietuvių kalbos ir matematikos konsultacijoms skiriama po 0,25 savaitinės val. iš valandų ugdymo poreikiams tenkinti, mokymosi pagalbai teikti.

Eksperimentiniams ir praktiniams įgūdžiams ugdyti integruojant fizikos ir informacinių technologijų programas 7 a, b, c, d klasėse skiriama po 0,5 papildomos savaitinės informacinių technologijų pamokos iš valandų ugdymo poreikiams tenkinti, mokymosi pagalbai teikti.

Likusios nepanaudotos valandos iš valandų ugdymo poreikiams tenkinti, mokymosi pagalbai teikti, bus skiriamos pagal poreikį, mokymosi praradimų, patirtų COVID-19 pandemijos metu, kompensavimui.

42.4**. 8 klasių pamokų** skaičius Pagrindinio ugdymo programai įgyvendinti per savaitę (mokslo metus):

|  |  |  |  |  |  |  |
| --- | --- | --- | --- | --- | --- | --- |
| Ugdymo  dalykai | 8 a | Ugdymo poreikiams tenkinti | 8 b | Ugdymo poreikiams tenkinti | 8 c | Ugdymo poreikiams tenkinti |
| Dorinis ugdymas  (etika, tikyba) | 1 (37) |  | 1 (37) |  | 1 (37) |  |
| Lietuvių kalba ir literatūra | 5 (185) | 0,5 | 5 (185) | 0,25 | 5 (185) | 0,25 |
| Užsienio kalba (1-oji - anglų k.) | 3 (111) |  | 3 (111) | 1 | 3 (111) | 1 |
| Užsienio kalba (2-oji - rusų, vokiečių k.) | 2 (74) |  | 2 (74) |  | 2 (74) |  |
| Matematika | 4 (148) | 0,5 | 4 (148) | 0,25 | 4 (148) | 0,25 |
| Informacinės technologijos | 0,5 (19) | 0,5 | 0,5 (19) | 0,5 | 0,5 (19) | 0,5 |
| Biologija | 1 (37) |  | 1 (37) |  | 1 (37) |  |
| Chemija | 2 (74) |  | 2 (74) |  | 2 (74) |  |
| Fizika | 2 (74) |  | 2 (74) |  | 2 (74) |  |
| Istorija | 2 (74) |  | 2 (74) |  | 2 (74) |  |
| Socialinė - pilietinė veikla | 10 |  | 10 |  | 10 |  |
| Geografija | 2 (74) |  | 2 (74) |  | 2 (74) |  |
| Dailė | 1 (37) |  | 1 (37) |  | 1 (37) |  |
| Muzika | 1 (37) |  | 1 (37) |  | 1 (37) |  |
| Technologijos | 1 (37) |  | 1 (37) |  | 1 (37) |  |
| Fizinis ugdymas | 3 (111) |  | 3 (111) |  | 3 (111) |  |
| Žmogaus sauga | 0,5 (19) |  | 0,5 (19) |  | 0,5 (19) |  |
| Sveikatos ugdymas |  | 0,5 |  | 0,5 |  | 0,5 |
| **Iš viso** | **31** | **2** | **31** | **2,5** | **31** | **2,5** |
| Minimalus privalomas pamokų sk. mokiniui per savaitę | 31 | 3 | 31 | 3 | 31 | 3 |

*Pastabos.* Pagilintam anglų kalbos mokymui (si) 8 b, c klasėse skiriama po 1 val. iš valandų ugdymo poreikiams tenkinti, mokymosi pagalbai teikti.

8 b, c klasėse sudaromos atskiros mergaičių ir berniukų grupės fiziniam ugdymui mokyti.

8 b, c, klasių mokiniai dalijami į grupes per anglų kalbos, informacinių technologijų, technologijų pamokas

8 a klasės mokiniai dalijami į grupes per informacinių technologijų pamokas.

8 b, c klasių mokiniai mokosi tikybą ir etiką atskirose grupėse. 8 a klasės visi mokiniai mokosi etiką.

8a klasė mokosi rusų kalbos vienoje grupėje, 8 b ir 8 c klasėse sudaromos atskiros rusų ir vokiečių kalbų grupės.

8 klasėse lietuvių kalbos ir matematikos konsultacijoms skiriama po 0,5 ir 0,25 savaitinės val. iš valandų ugdymo poreikiams tenkinti, mokymosi pagalbai teikti.

Eksperimentiniams ir praktiniams įgūdžiams ugdyti integruojant fizikos ir informacinių technologijų programas 8 a, b, c klasėse skiriama po 0,5 papildomos savaitinės informacinių technologijų pamokos iš valandų ugdymo poreikiams tenkinti, mokymosi pagalbai teikti.

Likusios nepanaudotos valandos iš valandų ugdymo poreikiams tenkinti, mokymosi pagalbai teikti, bus skiriamos pagal poreikį, mokymosi praradimų, patirtų COVID-19 pandemijos metu, kompensavimui.

**KETVIRTAS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**BENDROSIOS NUOSTATOS**

43. Mokykla mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, šio skyriaus bei kitomis Bendrųjų ugdymo planų nuostatomis, reglamentuojančiomis švietimo programų įgyvendinimą ir atsižvelgia į:

43.1. mokinio mokymosi ir švietimo pagalbos poreikius;

43.2. formaliojo švietimo programą;

43.3. mokymosi formą ir mokymo proceso organizavimo būdą;

43.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

44. Mokykloje visi specialiųjų ugdymosi poreikių mokiniai yra integruotai ugdomi bendrojo lavinimo klasėse.

**Individualaus ugdymo plano rengimas**

45. Mokykloje kiekvienam mokiniui, turinčiam specialiųjų ugdymosi poreikių, sudaromas individualus ugdymo planas, kuriame nurodomas mokinio poreikių lygis, bendrųjų programų pritaikymo ar individualizavimo reikmė, Švietimo pagalbos teikimas.

46. Individualūs ugdymo planai sudaromi vieneriems metams, pagal poreikį gali būti koreguojami. Individualūs planai tvirtinami direktoriaus įsakymu.

47. Mokiniams, kurie mokosi pagal pradinio, pagrindinio ugdymo (I dalies) programą,

individualus ugdymo planas rengiamas ir įgyvendinamas, bendradarbiaujant dėstantiems mokytojams, mokiniams, mokinių tėvams (globėjams, rūpintojams), mokyklos direktoriaus pavaduotojui ugdymui, švietimo pagalbos specialistams. Sudarant individualų ugdymo planą, atsižvelgiama į mokinio poreikius, pasiekimus ir lūkesčius, pedagoginės psichologinės tarnybos ir mokyklos specialistų rekomendacijas.

48. Mokykla, rengdama individualius ugdymo planus:

48.1. pritaikydama bendrąjį pradinio ir pagrindinio ugdymo I pakopos planą iki 20 procentų gali koreguoti dalykų programoms skiriamų pamokų skaičių, nemažindama nustatyto mokiniui minimalaus pamokų skaičiaus per savaitę;

48.2. numato specialiąsias pamokas, siūlo konsultacijas, galinčias ugdyti mokinių raštingumą, suteikti bendrąsias ir dalykines kompetencijas, padėsiančias ugdyti mokinių savarankiškumą;

48.3. mokiniams, turintiems klausos, įvairiapusių raidos, elgesio ir emocijų, kalbos ir kalbėjimo, skaitymo ir/ar rašymo, intelekto ( taip pat ir nepatikslintų intelekto), bendrųjų mokymosi sutrikimų siūlo vėliau pradėti mokytis pirmosios ar antrosios užsienio kalbos;

48.4. mokiniams, turintiems kompleksinių negalių ir/ar kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir/ar rašymo, intelekto, bendrieji mokymosi sutrikimai, rekomenduoja nesimokyti užsienio kalbų, pamokas keičiant specialiosiomis pratybomis, socialinių įgūdžių ugdymui ar lietuvių kalbos mokymui;

48.5. įvairiapusių raidos sutrikimų turinčių mokinių individualiuose planuose numato elgesio prevencijos ir intervencijos būdus, socialinių įgūdžių veiklas, mokytojo padėjėjo pagalbą;

48.6. gali keisti specialiųjų pratybų skiriamų valandų skaičių per mokslo metus, atsižvelgiant į mokyklos galimybes, mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas.

49. Bendrojo ugdymo dalykų programas pritaiko dalykų mokytojai, atsižvelgdami į mokinio gebėjimus ir galias, specialistų rekomendacijas. Pritaikytas dalyko temas ir būdus mokytojai įrašo savo teminiuose- kalendoriniuose planuose.

**Švietimo pagalbos mokiniui, turinčiam specialiųjų ugdymosi poreikių, teikimas**

50. Mokykloje švietimo pagalba teikiama visiems specialiųjų ugdymosi poreikių mokiniams.

51. Švietimo pagalbą teikiantys specialistai, mokytojai, mokytojo padėjėjai yra numatyti mokinio individualiame pagalbos plane.

52. Specialioji pedagoginė ir specialioji pagalba mokiniui teikiama vadovaujantis teisės aktais ir įgyvendinant pedagoginės psichologinės tarnybos ir mokyklos Vaiko gerovės komisijos rekomendacijas.

53. Specialioji pedagoginė pagalba teikiama:

53.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

53.2. ugdymo proceso metu, atsižvelgiant į mokinio galias, keliamus ugdymo (si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

53.3. specialiųjų pratybų forma: individualių, mažoms grupelėms (2–4 mokiniai), grupėms (5–8 mokiniai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos

2021 m. birželio 10 d.

posėdyje (protokolo Nr. 10 )